ΓΡΑΠΤΗ ΕΡΩΤΗΣΗ E-1257/01

υποβολή: Bart Staes (Verts/ALE) προς την Επιτροπή

(26 Απριλίου 2001)

Θέμα: Στρέβλωση του ανταγωνισμού λόγω μη εφαρμογής της οδηγίας 91/321/ΕΚ από το Βέλγιο

Στο Βέλγιο, με το βασιλικό διάταγμα της 27ης Δεκεμβρίου 1993, ενσωματώθηκε στο δίκαιο η οδηγία 91/321/ΕΟΚ(1) που αφορά την διαφήμιση βρεφικών τροφών και την διανομή δειγμάτων δωρεάν. Η οδηγία αποτελεί ατελή μετάφραση του διεθνούς κώδικα συμπεριφοράς σχετικά με την διάθεση στην αγοράποκατάστατων του μητρικού γάλακτος, τον οποίο εκπόνησε η Παγκόσμια Οργάνωση Υγείας και η Unicef και ενέκρινε, το 1981, η Γενική Συνέλευση της ΠΟΥ.

Στις 22 Μαρτίου, η ομοσπονδιακήπουργός για Θέματα Καταναλωτών, Δημόσιας Υγείας και Περιβάλλοντος κ Magda Aelvoet, απαντώντας σε διευκρινιστική ερώτηση πουπέβαλε η γερουσιαστής κ. Sabine de Bethuneποστήριξε ότι οι διαφημιστικές εκστρατείες των κατασκευαστών βρεφικών τροφών αντιβαίνουν προς το διάταγμα. Η διανομή δειγμάτων δωρεάν και συνεπώς η διαφήμιση βρεφικών τροφών φαίνεται ότι αποτελεί συνήθη πρακτική στις βελγικές μαιευτικές κλινικές.- Η κατάσταση αυτή δεν είναι μόνον παράνομη αλλά αντιβαίνει και προς την Συνθήκη ΕΚ (περί νόθευσης του ανταγωνισμού) και τορπιλίζει τον πυρήνα των στόχων του κώδικα της ΠΟΥ ο οποίος είναι η προώθηση του θηλασμού προς όφελος της δημόσιαςγείας.

1. Κρίνει η Επιτροπή ότι η στάση των κατασκευαστών και εμπόρων βρεφικών τροφών αντιβαίνει προς την οδηγία 91/321/ΕΚ της 14ης Μαΐου 1991; Εάν όχι, ποιά στοιχεία έχει να επιδείξει η Επιτροπή για ναποστηρίξει ότι η δωρεάν διανομή δειγμάτων βρεφικών τροφών από κατασκευαστές και εμπόρους σε μαιευτικές κλινικές συμβιβάζεται με την οδηγία 91/321/ΕΚ της 14ης Μαΐου 1991; Εάν ναι, είναι διατεθειμένη η Επιτροπή να επέμβει ούτως ώστε να τηρούνται πλέον πλήρως και ορθώς στο Βέλγιο οι διατάξεις της οδηγίας 91/321/ΕΚ της 14ης Μαΐου 1991;

2. Είναι διατεθειμένη η Επιτροπή να αναλάβει πρωτοβουλία προκειμένου να καταστεί δυνατή η ενσωμάτωση του κώδικα συμπεριφοράς της ΠΟΥ στην οδηγία 91/321/ΕΚ; Εάν όχι, για ποιο λόγο αρνείται η Επιτροπή να αναλάβει πρωτοβουλία προκειμένου να καταστεί δυνατή η ενσωμάτωση του κώδικα συμπεριφοράς της ΠΟΥ στην οδηγία 91/321/ΕΚ;

(1) ΕΕ L 175 της 4.7.1991, σελ. 35.

Απάντηση του κ. Byrne εξ ονόματος της Επιτροπής

(4 Ιουλίου 2001)

1. Ο κ. βουλευτής παραπέμπεται στην απάντηση που έχει δοθεί στη γραπτή ερώτησή του P-1229/01(1).

2. Ο διεθνής κώδικας εμπορευματοποίησης τωνποκαταστάτων μητρικού γάλακτος της Παγκόσμιας Οργάνωσης Υγείας, ο οποίος έχει εγκριθεί ως σύσταση, εφαρμόζεται σχετικά με την εμπορευματοποίηση τωνποκαταστάτων μητρικού γάλακτος, μπιμπερό και θηλάστρων. Αυτός καλύπτει πλατύ φάσμα συναφών θεμάτων όπου περιλαμβάνονται μεταξύ άλλων η ποιότητα των προϊόντων, η επισήμανση και η διαφήμισή τους, η πληροφόρηση και η εκπαίδευση του κοινού, οι αρμοδιότητες των συστημάτων φροντίδας τηςγείας και των εργαζομένων στο συναφή τομέα.

Μέσα στην Κοινότητα η αρμοδιότητα για τα διάφορα θέματα μπορεί να ανήκει είτε στην Επιτροπή, είτε στα κράτη μέλη ή να είναι από κοινού. Η οδηγία 91/321/ΕΟΚ της 14ης Μαΐου 1991 σχετικά με τα παρασκευάσματα για βρέφη και τα παρασκευάσματα δεύτερης βρεφικής ηλικίας, είναι μια ειδική οδηγία της Επιτροπής που καλύπτει τα παρασκευάσματα για βρέφη, το προϊόν που θεωρείται ως τοποκατάστατο του βρεφικού γάλακτος. Αυτή η οδηγία δεν μπορεί να καλύψει τα μπιμπερό και τα θήλαστρα. Επιπλέον η οδηγία περιέχει μόνον διατάξεις που ασχολούνται με εκείνα τα θέματα που μπορούν να καλύπτονται από τους κοινοτικούς κανόνες.

Για τους παραπάνω λόγους η Επιτροπή δεν μπορεί να εντάξει όλο τον κώδικα της ΠΟΥ μέσα στην οδηγία 91/321/ΕΟΚ.

(1) EE C 318 E της 13.11.2001, σελ. 227.